**Латакі́я** (грэч. Λαοδικεία, араб. اللاذقية‎‎ [Al-Lāðiqījah], турэцк.: Lazkiye, лац.: Laodicea ad Mare) — галоўны порт Сірыі на Міжземным моры. Насельніцтва — 554 000 чалавек.

Гісторыя
--------

Вядомы з часоў фінікійцаў пад назвай **Раміта**. Пазней на яго месцы існаваў грэчаскі горад. Селеўк I Нікатар заснаваў горад нанова і назваў яго **Лаадыкея**. Горад быў разбураны землетрасеннямі ў 494 і 555 гг.

Захоплены арабамі ў 638 г. У 1097 г. захоплены крыжакамі. У 1188 г. адваяваны назад Саладзінам.

З XVI стагоддзя да Першай сусветнай вайны — горад у складзе Асманскай імперыі. У перыяд асманскага панавання горад насялялі пераважна алавіты, тым не менш сярод жыхароў была дастатковая колькасць сунітаў і хрысціян.

Пасля звяржэння караля Фейсала ўлада перайшла да французаў, якія падалі гораду аўтаномію. З 1930 па 1936 — сталіца *санжака* Латакія — намінальна аўтаномнай дзяржавы пад кіраўніцтвам Францыі пры мандаце Лігі Нацый.

З 1936 г. у складзе Сірыі. У жніўні 2011 года ў горадзе адбыліся ваенныя сутыкненні паміж урадавымі войскамі і сірыйскай апазіцыяй.

Клімат
------

| **Клімат Латакіі** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Сярэдні максімум, °C | 15,6 | 16,3 | 18,4 | 21,5 | 24,2 | 26,8 | 28,9 | 29,7 | 29,0 | 26,8 | 22,1 | 17,3 | 23,0 |
| Сярэдні мінімум, °C | 8,4 | 9,0 | 10,9 | 14,0 | 17,1 | 20,9 | 24,0 | 24,5 | 22,1 | 18,4 | 13,7 | 10,0 | 16,0 |
| Норма ападкаў, мм | 162 | 99 | 90 | 44 | 21 | 4 | 0 | 4 | 7 | 67 | 95 | 160 | 753 |
| *Крыніца: World Weather, Ганконгская абсерваторыя* |

Культура
--------

Ад антычнага перыяду ў горадзе захаваліся тэтрапілон і рэшткі каланады, сярод помнікаў пазнейшага часу — некалькі цэркваў 5—6 стст. і мячэцяў 14—18 стст. У раёне Латакіі маецца шэраг марскіх пляжаў, у тым ліку марскі курорт Шат аль-Азрак — «Блакітны бераг». Купальны сезон на тутэйшых неглыбокіх цёплых водах і пясчаных пляжах доўжыцца з мая па лістапад. Разваліны старажытнага горада Угарыт, дзе былі знойдзены найстаражытныя алфавітныя пісьмёны, знаходзяцца ўсяго ў 16 км на поўнач. У самым горадзе маецца невялікі музей (працуе ў першай палове дня, выхадны — аўторак).

Насельніцтва
------------

Краявід горада з мора
У Латакіі пражывае найбольшая колькасць алавітаў ва ўсёй Сірыі. Вядомыя выхадцы Латакіі — Хафез аль-Асад, Башар аль-Асад, Хана Міна, Із ад-Дзін аль-Касам.

Латакія таксама з'яўляецца сталіцай аднайменнай мухафазы. Да 1991 г. тут размяшчалася база Міжземнаморскай эскадры ВМФ СССР.

Гарады-пабрацімы
----------------

* Адэн, Емен
* Газімагуса[d], Паўночны Кіпр
* Генуя, Італія
* Канстанца, Румынія
* Керкіра, Грэцыя
* Мерсін, Турцыя
* Рыміні, Італія
* Сус, Туніс
* /  Фамагуста[d], Кіпр / Паўночны Кіпр

Зноскі
------

1. ↑  Расійская база ў Сірыі // Ъ-Газета

Спасылкі
--------

* Фота Латакіі Архівавана 27 верасня 2007. ад Міністэрства турызму Сірыі

| ⛭Сцяг Сірыі Гарады Сірыі |
| --- |
| Сталіца | Дамаск |  |
| Іншыя гарады | 
Абу-Кемаль • Баніяс • Дума • Дэйр-эз-Зор • Дэр’а • Ідліб • Латакія • Мембідж • Рака • Саламія • Тадмар • Тартус • Халеб • Хама • Хасеке • Хомс • Эль-Камышлы 
 |

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Вялікая савецкая (1 выд.) · Яўрэйская Бракгаўза і Эфрона · Рэальны слоўнік класічных старажытнасцей · Britannica (онлайн) · Treccani |
| Нарматыўны кантроль | GND: 4270543-5 · LCCN: n81099142 · SUDOC: 163703523 · VIAF: 135413368 |